CKP บวก 3% โบรกฯ อัพเป้าใหม่ 6.20 บ. สะท้อนถือหุ้น “ไซยะบุรี” เพิ่ม หนุนกำไรโต
CKP บวก 3% โบรกฯ อัพเป้าใหม่ 6.20 บ. จากเดิม 5.80 บ. สะท้อนถือหุ้น “ไซยะบุรี” เพิ่ม 5% แตะ 42.5% หนุนกำไรโต
CKP บวก 3% โบรกฯ อัพเป้าใหม่ 6.20 บ. จากเดิม 5.80 บ. สะท้อนถือหุ้น “ไซยะบุรี” เพิ่ม 5% แตะ 42.5% หนุนกำไรโต
14 มิ.ย. 2564

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ล่าสุด ณ เวลา 15.37 น. อยู่ที่ 5.85 บาท บวก 0.15บาท หรือ 2.51% สูงสุดที่ 6 บาท ต่ำสุดที่ 5.85 บาท ด้วยมูลค่าซื้อขาย 150.96 ล้านบาท

โดย บล.เคทีบีเอสที ระบุในบทวิเคราะห์ (14 มิ.ย.) แนะนำ “ซื้อ” แต่ปรับราคาเป้าหมายขึ้นมาที่ 6.20 บาท (จากเดิม 5.80 บาท) อิง DCF เพื่อสะท้อนการถือหุ้นเพิ่ม 5% (รวมถือ 42.5%) ในโครงการไซยะบุรี
ทั้งนี้้จากการอัพเดทสถานการณ์น้ำและการผลิตไฟฟ้าของโครงการหลักล่าสุดยังคงเพิ่มขึ้นต่อเนื่องโดยโครงการน้ำงึม 2 เดือน เม.ย. และ พ.ค. 2564 ผลิตไฟฟ้าไปรวมเพิ่มขึ้น 210% เมื่อเทียบบจากปีก่อน ส่วนโครงการไซยะบุรีเพิ่มขึ้น 54% เมื่อเทียบจากปีก่อน ในขณะที่การซื้อหุ้นเพิ่มเติมโครงการไซยะบุรีอีก 5% รวมเป็น 42.5% คาดแล้วเสร็จในไตรมาส 3/2564  ด้วยวงเงิน 1.8 พันล้านบาท โดยการใช้ debenture หรือ bridging loan
ส่วนความคืบหน้าโครงการหลวงพระบางกำลังการผลิตราว 1.5GW (ถือ 42%) ปัจจุบันยังคงอยู่ระหว่างการเจรจาสัญญาซื้อขายไฟฟ้า (tariff) โดยคาดว่าจะชัดเจนในปี 2564 ทั้งนี้หากอิงข้อมูลจาก CK พื้นที่ดังกล่าวได้เริ่มมีการเข้าปรับพื้นที่แล้ว โดยมีมูลค่างานที่ทำไปราว 1 พันล้านบาท สะท้อนความคืบหน้าอย่างเป็ นรูปธรรม
ทั้งนี้ได้ปรับประมาณการกำไรปกติปี 2564-2565 ขึ้นเป็น 1.8 พันล้านบาท เพิ่มขึ้น 367% เมื่อเทียบจากปีก่อน และ 2.5 พันล้านบาท เพิ่มขึ้น 39% เมื่อเทียบจากปีก่อน ปรับขึ้นจากเดิม 2% และ 8% ตามลำดับ สะท้อนสัดส่วนการถือหุ้นเพิ่มขึ้นในโครงการไซยะบุรีอีก 5% และยังคงมุมมองกำไรปกติเติบโตต่อเนื่องในไตรมาส 2 ปี 2564 และ peak ในไตรมาส 3 ปี 2564 จากการเข้าสู่ฤดูฝนเต็มตัว